stanford-oval/wikipedia huggingface dataset:
Utahinpreeriakoira
Ravinto ja elintavat

Utahinpreeriakoira käyttää ravinnokseen pääasiassa heiniä ja ruohoja, joskus myös hyönteisiä, kuten heinäsirkkoja ja kovakuoriaisia. Utahinpreeriakoira ei kerää koloihinsa ruokaa varastoon, koska se vaipuu talveksi horrokseen ja käyttää horroksen aikana kesän aikana elimistöön kertynyttä rasvaa. Utahinpreeriakoira suosii preeriaa reunustavia pensaikkoja. Laji elää maakoloissa yhdyskuntina, joiden lukumäärä vaihtelee huomattavasti. Samaan yhdyskuntaan kuuluu yleensä muutama yksilö, mutta joskus niitä saattaa olla yhdessä yhdyskunnassa jopa yli 70.
Aiheesta muualla

Kuvia tai muita tiedostoja aiheesta Utahinpreeriakoira Wikimedia Commonsissa
| --- | --- |
Taksonitunnisteet:  Wikidata: Q304415  Wikispecies: Cynomys parvidens  ADW: Cynomys_parvidens  ARKive: cynomys-parvidens  ECOS: 5517  EoL: 311549  GBIF: 2437235  iNaturalist: 46178  IRMNG: 10583295  ITIS: 180187  IUCN: 6090  MDD: 1001718  MSW: 12400920  NatureServe: 2.104289  NCBI: 99827  Observation.org: 83002  Open Tree of Life: 934742  Paleobiology Database: 45501  Paleobiology Database: 45501 
Utahinpreeriakoira
Mark Twain

| Mark Twain> Samuel Langhorne Clemens |
| --- | --- |

Henkilötiedot
Syntynyt: 30. marraskuuta 1835 Florida, Missouri
Kuollut: 21. huhtikuuta 1910 (74 vuotta)
Kansalaisuus:  yhdysvaltalainen
Kirjailija
Salanimi: Mark Twain
Tuotannon kieli: englanti
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Mark Twain (1909)
Mark Twain (/ˈtweɪn/; oikealta nimeltään Samuel Langhorne Clemens, 30. marraskuuta 1835 Florida, Missouri, Yhdysvallat – 21. huhtikuuta 1910 Redding, Connecticut) oli yhdysvaltalainen kirjailija. Twain tunnetaan humoristisista ja satiirisista teoksistaan. Twain oli aikansa tunnetuimpia kirjailijoita. Hänen kehityskertomuksensa pohjautuvat hänen omiin kasvukokemuksiinsa Yhdysvaltojen etelävaltioissa, erityisesti Mississippijoen varrella. Twainin tunnetuimpia teoksia ovat Tom Sawyerin seikkailut ja Huckleberry Finnin seikkailut.
Twainin tyttärentytär oli kirjailija Jean Webster.
Elämäkerta

Nuori Samuel vietti lapsuutensa ja nuoruutensa Hannibalissa Missourissa. Hänen etäiseksi jäänyt isänsä kuoli Samuelin ollessa 11-vuotias. Samuel pestautui kirjapainoon, jossa hän opiskeli latojaksi veljensä esikuvan mukaisesti ja kirjoitti veljensä lehteen tämän kuoltua vuonna 1847. Myöhemmin hän sai Mississippijoella kulkevan höyrylaivan luotsin paperit. Kirjailijanimi Mark Twain tarkoitti jokislangissa kahden sylen (eng. fathom [n. 3,7 metrin]) turvallista syvyyttä.
Kaliforniaan muuttonsa jälkeen Twainista tuli myös kullankaivaja, kaivosmies ja sanfranciscolainen journalisti. Tästä elämästään hän kirjoitti kirjassa Koiranelämää (1872).
Twain sai hiukan kuuluisuutta eräällä pilakertomuksellaan vuonna 1865. Hänen varsinainen menestysteoksensa oli Jenkkejä maailmalla (1869). Teos on Eurooppaan ja Lähi-itään suuntautuneen oman turistimatkan kuvaus, joka yhdistelee kuulo- ja huhupuheita. Matkakirja teki Twainista kuuluisan ja varakkaan. Hän alkoi osallistua aktiivisesti erilaisiin liiketoimiin ja perusti muun muassa kustannusliikkeen. Hän kiersi Yhdysvaltoja luennoimassa sekä matkusteli laajalti ympäri Eurooppaa. Hän kirjoitti koko ajan lehtiartikkeleita, lyhyitä kertomuksia ja laajempia teoksia.
Ensimmäisten teostensa menestysten myötä Twain meni naimisiin Olivia Langdonin kanssa vuonna 1870 ja muutti Hartfordiin Connecticutissa. Twain oli vapaamuurari.
Twain otti kantaa myös poliittisiin kysymyksiin. Hän syytti Yhdysvaltoja imperialistisesta politiikasta (esimerkiksi Filippiinien valloitus). Perhettä myöhemmin kohdanneet onnettomuudet tekivät Twainista pessimistin.lähde?
Twainin vaihtelevan tuotannon pääosassa ovat humoristiset kertomukset ja muistelmat. Hän kirjoitti nuorisokirjallisuuden kaksi klassikkoa, Tom Sawyerin seikkailut (1876) ja Huckleberry Finnin seikkailut (1884). Twainin muistelmateoksista tärkein on lehtiartikkeleista koottu kokoelma Mississippi-virralla (1883), jossa Twain palaa lapsuudenaikaisiin kokemuksiinsa ja katoamassa olevaan jokilaivaperinteeseen.
Twainin vuonna 1889 ilmestynyt romaani Jenkki kuningas Arthurin hovissa oli osoitus Twainin lisääntyneestä yhteiskuntakriittisyydestä ja pessimismistä.
Toisinaan sanotaan, että Huckleberry Finnin seikkailut tai Tom Sawyerin seikkailut olisi kaikkien aikojen ensimmäinen kirjoituskoneella kirjoitettu romaani. Virginian yliopiston kirjaston Mark Twain -sivuston mukaan tiedon lähde on Mark Twainin omaelämäkerta, jossa hän jälkikäteen muistelee, että kyseessä on varmaankin ollut Tom Sawyer, jonka konekirjoittaja kirjoitti puhtaaksi. Sivuston mukaan kirjoituskoneen historiaan perehtynyt Darryl Rehr on kuitenkin selvittänyt, että Twainin muistelmissaan mainitsema kirja olisikin ollut Mississippi-virralla (1882), jonka käsikirjoituksen Twain jätti koneella kirjoitettuna. Esseekokoelmassaan Maaton mies Kurt Vonnegut nimeää kirjan Huckleberry Finnin seikkailut ensimmäiseksi koneella kirjoitetuksi romaaniksi.
Merkitys

Twain toi yhdysvaltalaiseen kirjallisuuteen kansanomaisen äänen, ja hänen merkityksensä on ollut keskeinen naturalistisen tradition kehittymiselle. Etenkin Twainin nuortenromaanit ovat toimineet pohjana, jota yhdysvaltalainen realistinen kirjallisuus on hyödyntänyt modernisminkin aikakaudella.
Teokset

Jenkki kuningas Arthurin hovissa.  (A Connecticut Yankee at King Arthur’s Court, 1889.)  Suomentanut Kaarina Jaatinen. Karisto, 1974 (5. painos 2000).  ISBN 951-23-4044-5
Johanna d’Arc. Suom. Lilli Aarnio. WSOY 1910.
Veren perintö.  (Pudd'nhead Wilson, 1894.)  Suomentanut Valfrid Hedman. Karisto, 1932 (2. tarkistettu painos 1963, uusi painos 1981).  ISBN 951-23-1797-4
Orleansin neitsyt.  ((Personal Recollections of Joan of Arc, by the Sieur Louis de Conte, 1896.) lyhennellen suom. Inkeri Tuovinen)  Fennia, 1948.
Irtolehtiä Aatamin päiväkirjasta.  (Extracts from Adam’s Diary, 1904.)  Suomentanut Ville Hytönen. Savukeidas, 2008.  ISBN 978-952-5500-31-8
Eevan päiväkirja.  (Eve’s Diary, 1906.)  Suomentanut Ville Hytönen. Savukeidas, 2008.  ISBN 978-952-5500-30-1
Mikä on ihminen.  (What is Man?, 1906.)  Suomentanut Tero Valkonen. Basam Books, 2002.  ISBN 952-9842-68-6
Mitä ihminen on?  (What is Man?, 1906.)  Suomentanut Ville-Juhani Sutinen. Savukeidas, 2011.  ISBN 978-952-5500-91-2
Kapteeni taivaassa.  (Captain Stormfield's Visit to Heaven, 1909.)  Suomentanut Jorma Etto. Karisto, 1958 (3. painos 1997).  ISBN 951-23-3639-1
Teokset > Matkakirjat ja muistelmat

Luotsina Mississippi-joella. Suomennos. Arvi A. Karisto 1913.
Jenkkejä maailmalla.  (The Innocents Abroad, 1869)  Suomentanut I. K. Inha. WSOY, 1922.
Vanhaa Välimerta ristiin rastiin.  (lyhennetty versio teoksesta Jenkkejä maailmalla, suom. Ville-Juhani Sutinen)  Savukeidas, 2010.  ISBN 978-952-5500-57-8
Koiranelämää.  (Roughing It, 1872.)  Suomentanut Olli Nuorto. WSOY, 1957 (2. painos 2000).  ISBN 951-0-24986-6
Mississippi-virralla.  (Life on the Mississippi, 1883.)  Suomentanut Olli Nuorto. WSOY, 1963 (2. painos 1990).  ISBN 951-0-16435-6
Omaelämäkertani . (Autobiography of Mark Twain, kirjoitettu 1899.) Suomentanut Ville-Juhani Sutinen. Savukeidas, 2011. ISBN 978-952-5500-92-9
Omaelämäkerrasta on aiemmin julkaistu osia eri versioina vuosina 1924, 1940 ja 1959. Kokonaisuudessaan muistelmat tulivat Twainin testamentin mukaan julkaisuvapaaksi sata vuotta hänen kuolemansa jälkeen eli vuonna 2010, jolloin kolminiteisistä muistelmista ilmestyi ensimmäinen osa. Tämän osan materiaali on kuitenkin pääosin julkaistu jo aiemmin, ja uudesta aineistosta on 95 prosenttia kahdessa vuonna 2015 julkaistavassa osassa. Ensimmäinen osa sisältää vähän varsinaista elämäkertaa, sillä pääosa, kolme neljännestä, käsittää johdannon, ”lämmittelyaineistoa” ja liitteitä, kuten viiteluettelon.
Teokset > Nuortenkirjat

Tom Sawyer matkalla (Tom Sawyer Abroad, 1894.), suomentanut Aatto S., Helsinki: K. E. Holm, 1894.
Tom Sawyer, ilmailija (Tom Sawyer Abroad, 1894.). suomentanut Tyko Hagman. Helsinki: Otava, 1909
Tom Sawyer salapoliisina.  (Tom Sawyer, Detective, 1896.)  Suomentanut Erkki Valkeila. Karisto, 1950 (6. painos 1989).  ISBN 951-23-2781-3
Prinssi ja kerjäläispoika.  (The Prince and the Pauper, 1881.)  Suomentanut Helka Varho. WSOY, 1951 (9. painos 1995).  ISBN 951-0-20689-X
Tom Sawyerin viimeiset seikkailut, sis teokset Tom Sawyer, ilmailija (Tom Sawyer Abroad, 1894.) ja Tom Sawyer salapoliisina (Tom Sawyer, detective). Suomentanut Yrjö Kivimies. Helsinki: Otava, 1956 Sarja: Joka kodin tähtikirjasto, 39
Tom Sawyer vierailla mailla.  (Tom Sawyer Abroad, 1894.)  Suomentanut Kaarina Jaatinen. Karisto, 1971 (3. painos 1986).  ISBN 951-23-2293-5
Huckleberry Finnin seikkailut.  (The Adventures of Huckleberry Finn, 1884.)  Suomentanut Jarkko Laine. Otava, 1972 (7. painos 2007).  ISBN 978-951-1-22229-3
Tom Sawyerin seikkailut.  (The Adventures of Tom Sawyer, 1876.)  Suomentanut Jarkko Laine. Otava, 1973 (uusi painos 2007).  ISBN 978-951-1-21747-3
Teokset > Kokoelmia

Matkakirjeitä Maasta.  (Letters from the Earth, 1962.)  Suomentanut Kristiina Kivivuori. Valikoima kokoelmasta. Gummerus, 1963 (5. painos 2005).  ISBN 951-20-7005-7
Mark Twainin parhaat.  Suomentanut Heidi Järvenpää, Jouko Linturi ja Tauno Tainio. Tammi, 1963 (2. lyhennetty ja uusittu painos 1978).  ISBN 951-30-4477-7
Varastettu valkoinen elefantti ja muita tarinoita.  Suomentanut V. Hämeen-Anttila. Tarinat julkaistu aiemmin eri kokoelmissa 1934–1938. Karisto, 1990.  ISBN 951-23-2805-4
Kaksipiippuinen juttu ja muita merkillisiä tarinoita.  Suomentanut Kristiina Kivivuori. Gummerus, 1972 (3. painos 2006).  ISBN 951-20-6567-3
Kannibalismia junanvaunuissa ja muita tarinoita.  Suomentanut Erkki Jukarainen. Basam Books, 2001.  ISBN 952-9842-45-7
Salaperäinen vieras ja muita tarinoita.  (The Mysterious Stranger, 1916 ym.)  Suomentanut Touko Kauppinen. Savukeidas, 2011.  ISBN 978-952-5500-85-1
Teokset > Suomentamattomia teoksia

Christian Science (1907)
Aiheesta muualla

Kuvia tai muita tiedostoja aiheesta Mark Twain Wikimedia Commonsissa
Lisää luettavaa aiheesta Mark Twain on Wikiaineistossa
Sitaatteja aiheesta Mark Twain Wikisitaateissa
Vapaasti ladattavia Mark Twainin e-kirjoja Projekti Lönnrotilta sekä Project Gutenbergiltä
Mark Twain Project marktwainproject.org. Viitattu 29.11.2018 (englanniksi).
Mark Twainin teoksia äänikirjoina LibriVox. Viitattu 29.11.2018 (englanniksi).
Mark Twain BooksInMyPhone. Viitattu 29.11.2018 (englanniksi).
Mark Twain - Viimeisellä hetkellä Jatkokertomuksia - jatkokertomuksia ja novelleja vanhoista suomalaisista sanomalehdistä. Viitattu 29.11.2018.
Hiltunen, Jari Olavi: Haudan takaa rehellisin sanoin Kiiltomato.  15.6.2011. Viitattu 29.11.2018.
mark twain Paragrapher Free Article.  29.11.2011. Arkistoitu 30.11.2011. Viitattu 29.11.2018 (turkiksi).
Mark Twain kuollut. Helsingin Sanomat, 23.04.1910, nro 91, s. 6.  Kansalliskirjasto. Viitattu 26.06.2014.
| Auktoriteettitunnisteet  |
| --- | --- |
Kansainväliset:  FAST  ISNI 2  3  4  VIAF  WorldCat 
Kansalliset:  Norja  Chile  Espanja 2  Ranska  BnF data  Argentiina 2  3  Katalonia  Saksa  Italia  Israel  Suomi (KANTO)  Belgia  Yhdysvallat 2  3  Ruotsi  Latvia  Japani  Tšekki 2  Australia  Kreikka 2  Korea  Kroatia  Alankomaat 2  Puola  Portugali  Venäjä  Vatikaani 
Tieteilijät:  CiNii 
Taiteenala:  Discography of American Historical Recordings  MusicBrainz  RKD Artists  ULAN 
Henkilöt:  Deutsche Biographie  DDB  Trove 
Muut:  Europeana  NARA 2  SNAC 2  IdRef
Christopher Leen filmografia

Christopher Lee Forbidden Planetissa New Oxford Streetillä elokuvan Taru sormusten herrasta: Kaksi tornia signeerauksessa vuonna 2002
Tämä artikkeli käsittelee Sir Christopher Leen filmografiaa. Christopher Lee (1922–2015) näytteli yli 60 vuotta kestäneen uransa aikana yli 250 elokuva- ja televisiotuotannossa. Seuraavassa luettelossa ovat kaikki hänen elokuva-, televisio- ja videopeliesiintymisensä vuodesta 1948 asti. Lisäksi artikkelissa ovat Leen palkinnot ja palkintoehdokkuudet.
Videopelit

| Videopelit> Vuosi | Videopelit> Suomenkielinen nimi | Videopelit> Alkuperäinen nimi | Videopelit> Rooli |
| --- | --- | --- | --- |
| 1994 | Ghosts | Ghosts | tohtori Marcus Grimalkin / oma itsensä |
| 1999 | The Rocky Interactive Horror Show | The Rocky Interactive Horror Show | kertoja |
| 2001 | Conquest: Frontier Wars | Conquest: Frontier Wars | Anvil / johtohenkilö |
| 2002 | The Lord of the Rings: The Two Towers | The Lord of the Rings: The Two Towers | Saruman |
| 2003 | Freelancer | Freelancer |  |
| 2003 | The Lord of the Rings: The Return of the King | The Lord of the Rings: The Return of the King | Saruman |
| 2004 | EverQuest II | EverQuest II | Lucan D'Lere |
| 2004 | GoldenEye: Rogue Agent | GoldenEye: Rogue Agent | Francisco Scaramanga |
| 2004 | The Lord of the Rings: The Third Age | The Lord of the Rings: The Third Age | Saruman |
| 2004 | The Lord of the Rings: The Battle for Middle-earth | The Lord of the Rings: The Battle for Middle-Earth | Saruman |
| 2005 | Lego Star Wars: The Video Game | Lego Star Wars: The Video Game | Kreivi Dooku |
| 2005 | Star Wars Episode III: Revenge of the Sith | Star Wars: Episode III - Revenge of the Sith | Kreivi Dooku |
| 2005 | Kingdom Hearts II | Kingdom Hearts II | DiZ / Ansem Viisas (engl. versio) |
| 2006 | The Lord of the Rings: The Battle for Middle-earth II – The Rise of the Witch-king | Lord of the Rings: Battle for Middle Earth II – Rise of the Witch King | Saruman |
| 2009 | Kingdom Hearts 358/2 Days | Kingdom Hearts 358/2 Days | DiZ (engl. versio) |
| 2009 | Star Wars Battlefront: Elite Squadron | Star Wars Battlefront: Elite Squadron | Kreivi Dooku |
| 2011 | Lego Star Wars III: The Clone Wars | Lego Star Wars III: The Clone Wars | Kreivi Dooku |
| 2014 | LEGO the Hobbit: The Video Game | LEGO the Hobbit: The Video Game | kertoja / Saruman |
Palkinnot ja palkintoehdokkuudet

| Palkinnot ja palkintoehdokkuudet> Vuosi | Palkinnot ja palkintoehdokkuudet> Palkinto | Palkinnot ja palkintoehdokkuudet> Kategoria | Palkinnot ja palkintoehdokkuudet> Työ | Palkinnot ja palkintoehdokkuudet> Tulos |
| --- | --- | --- | --- | --- |
| 1979 | Saturn-palkinto: Elämäntyöpalkinto |  |  | Voitto |
| 1979 | Saturn-palkinto | Paras miespääosa | Uhrijuhla | Ehdokkuus |
| 1980 | Saturn-palkinto | Paras miespääosa | Prinssi Hassanin seikkailut | Ehdokkuus |
| 1983 | Sitgesin elokuvajuhlat: Caixa de Catalunya | Paras miespääosa | Kauhujen talo | Voitto |
| 1984 | Fantasporto: International Fantasy -palkinto | Paras miesnäyttelijä |  | Voitto |
| 1993 | Fantafestival: Career-palkinto |  |  | Voitto |
| 1994 | London Critics Circle Film -palkinto: Dilys Powell Award |  |  | Voitto |
| 1995 | Bram Stoker -palkinto: Elämäntyöpalkinto |  |  | Voitto |
| 2001 | Evening Standard British Film -palkinto: Special Award |  |  | Voitto |
| 2002 | Empire-palkinto: Elämäntyöpalkinto |  |  | Voitto |
| 2002 | MTV Movie Award | Paras taistelu | Taru sormusten herrasta: Sormuksen ritarit | Ehdokkuus |
| 2002 | MTV Movie Award | Paras roisto | Taru sormusten herrasta: Sormuksen ritarit | Ehdokkuus |
| 2002 | Screen Actors Guild Award | Paras näyttelijäkokoonpano | Taru sormusten herrasta: Sormuksen ritarit | Ehdokkuus |
| 2002 | Phoenix Film Critics Society -palkinto | Paras näyttelijäkaarti | Taru sormusten herrasta: Kaksi tornia | Voitto |
| 2003 | Online Film Critics Society -palkinto | Paras näyttelijäkaarti | Taru sormusten herrasta: Kaksi tornia | Voitto |
| 2003 | Phoenix Film Critics Society -palkinto | Paras näyttelijäkaarti | Taru sormusten herrasta: Kaksi tornia | Voitto |
| 2003 | DVD Exclusive -palkinto | Paras audioselitykset (uusi DVD:lle) | Taru sormusten herrasta: Kaksi tornia | Ehdokkuus |
| 2003 | Screen Actors Guild Award | Paras näyttelijäkokoonpano | Taru sormusten herrasta: Kaksi tornia | Ehdokkuus |
| 2003 | MTV Movie Award | Paras taistelu | Tähtien sota: Episodi II – Kloonien hyökkäys | Voitto |
| 2003 | SFX-palkinto: Elämäntyöpalkinto |  |  | Voitto |
| 2003 | Seattle Film Critics -palkinto: Living Treasure -palkinto |  |  | Voitto |
| 2007 | Capri Legend -palkinto |  |  | Voitto |
| 2007 | Festroian elokuvafestivaalit: Kultainen delfiini |  |  | Voitto |
| 2008 | Karlovy Varyn elokuvajuhlat: Festival President's -palkinto |  |  | Voitto |
| 2011 | BAFTA Academy Fellowship -palkinto |  |  | Voitto |
| 2013 | Locarnon elokuvajuhlat: Excellence Award |  |  | Voitto |
| 2013 | British Film Institute Fellowship |  |  | Voitto |
Huomiot

↑  Tunnustuksena Leen panostuksesta fantasiagenren parissa
↑  Tunnustuksena elämäntyöstä
↑  Ian McKellenin kanssa
↑  Myös 14 muun näyttelijän kesken
1 2  Jaettu 16 muun näyttelijän kanssa
↑  Myös 15 muun näyttelijän kesken
↑  Myös 16 muun näyttelijän kesken
↑  Yodan kanssa
1 2  Elämäntyöstään
Uunitoukka

| Uunitoukka |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Toukkasukahäntäiset Thysanura
Heimo::  Lepismatidae
Suku::  Thermobia
Laji::  domestica
Kaksiosainen nimi
 Thermobia domestica  Packard, 1873 
Katso myös
   Uunitoukka Wikispeciesissä   Uunitoukka Commonsissa 
Infobox OKNimi-testi OK: 
Uunitoukka (Thermobia domestica, joskus myös Thermophila furnorum tai Lepismodes inquilinus) on pieni toukkasukahäntäisiin kuuluva haittaeläimenä pidetty hyönteinen, jota esiintyy ympäri maailman. Uunitoukan ruumis on noin 8 mm, ja sen kokonaispituus voi olla jopa 20 mm. Se muistuttaa yleisempää sokeritoukkaa, mutta se on sitä hieman suurempi, tummemman värinen ja leveämpi ja sen sivuilla on keltaista karvaa.
Uunitoukat viihtyvät korkeissa lämpötiloissa ja vaativat jonkin verran kosteutta. Siksi ne ovat yleisiä muun muassa leipomoiden lämmityslaitteiden ja uunien läheisyydessä. Ulkosalla uunitoukkia voi löytää lämpimiltä seuduilta kivien, lehtiaineksen ja muun bioaineksen alta. Suomessa uunitoukkaa on tavattu 1930-luvulta lähtien, mutta se on selkeästi sokeritoukkaa harvinaisempi. Asuintaloissa se on suhteellisen harvinainen, koska se tarvitsee lisääntyäkseen korkeita lämpötiloja.
Uunitoukat syövät laajalti erilaisia hiilihydraatteja ja tärkkelyspitoisia aineita, kuten jauhoja ja kirjojen liimaa. Yksilöt kykenevät selviämään vuodenkin ilman ravintoa. Uunitoukat ovat sukulaisensa sokeritoukan tavoin enimmäkseen harmittomia, joskin ne voivat sotkea ruokia, vahingoittaa papereita ja tahria vaatteita. Uunitoukkia on aikoinaan voinut olla suuria populaatioita kartonkitehtaissa, joissa on käytetty tärkkelyspitoisia liima-aineita. Se voi syödä myös puuvillaa, silkkiä ja viskoosia.
Uunitoukkanaaraat alkavat munia 1½−4½ kuukauden ikäisinä, jos lämpötila on noin 32–41 °C. Uunitoukat kuoriutuvat nymfeiksi 12–13 päivän jälkeen ja niiden kehittyminen täysikasvuisiksi voi kestää 4 kuukautta. Uunitoukkia voi siis kehittyä useampia sukupolvia vuoden mittaan ja se muodostaa esiintyessään isoja populaatioita. Uunitoukkaa voidaan torjua pyretriinisumutteilla.
Aiheesta muualla

Laji.fi: Uunitoukka (Lepismodes inquilinus)
Vieraslajit: Uunitoukka (Lepismodes inquilinus)
| --- | --- |
Taksonitunnisteet:  Wikidata: Q1069416  Wikispecies: Thermobia domestica  AFD: Thermobia_domestica  BioLib: 97129  BOLD: 28308  BugGuide: 37116  EoL: 1022756  EPPO: THRMDO  EUNIS: 96702  Fauna Europaea: 91568  Fauna Europaea (new): 771be247-d6c9-4504-8385-27a2ac3a685b  GBIF: 1421105  iNaturalist: 261301  IRMNG: 10704161  ITIS: 99224  NBN: NHMSYS0001386477  NCBI: 89055  Observation.org: 8905  Open Tree of Life: 167001  Laji.fi: MX.231378
Salma Yaqoob

| Salma Yaqoob |
| --- | --- |

Henkilötiedot
Tiedot
Tutkinnot:  Aston University
Aiheesta muualla
www.salmayaqoob.com
Salma Yaqoob (s. 15. elokuuta 1971) on brittiläinen poliittinen aktivisti ja psykoterapeutti.
Hän toimi brittiläisen Respect Partyn johtajana ja varapuheenjohtajana ja edusti puoluetta Birminghamin kaupunginvaltuustossa. Hän johti Birminghamin Stop the War Coalitionia ja on Yhdistyneen kuningaskunnan Pysäyttäkää sota -verkoston suojelija. Hän oli työväenpuolueen ehdokas Länsi-Midlandsin pormestariksi vuoden 2021 pormestarivaaleissa ja sijoittui kolmanneksi kolmesta ehdokkaasta. Hän on toiminut Birminghamin keskusmoskeijan tiedottajana.
Yaqoob on myös kirjoittanut uutiskanaviin, mukaan lukien HuffPost, The Guardian  ja New Statesman.
Lapsuus ja nuoruus

Yaqoobin vanhemmat, Mohammed ja Gubzubda Yaqoob, muuttivat Pakistanista Isoon-Britanniaan 1960-luvulla, ja hänen isänsä työskenteli postissa (Royal Mail). Yaqoob syntyi Bradfordissa 15. elokuuta 1971:  perhe muutti myöhemmin Birminghamiin. Hän kuvailee olleensa "tomboyish girl", joka pelasi jalkapalloa Alum Rockin kaduilla.
Yaqoobista tuli poliittisesti aktiivinen syyskuun 11. päivän iskujen jälkeen. Hän väittää joutuneensa sylkemisen kohteeksi Birminghamin kaduilla hyökkäyksiä seuranneina päivinä.
Ammatillinen ura

Yaqoob työskentelee osa-aikaisesti psykoterapeuttina.
Hän on työskennellyt Birminghamin ja Solihullin mielenterveystyön NHS Foundation Trustin yhteisön johtajana. Huhtikuussa 2014 hänet nimitettiin Birmingham South Central Clinical Commissioning Groupin sidosryhmäneuvoston riippumattomaksi puheenjohtajaksi.
Poliittinen ura > Vuoden 2005 vaalit

Vuoden 2005 parlamenttivaaleissa hän oli ehdokkaana Birmingham Sparkbrook and Small Heathin vaalipiirissä työväenpuolueen kansanedustaja Roger Godsiffia vastaan Britannian muslimiyhdistyksen tuella. Hän sijoittui toiseksi, ennen liberaalidemokraattien ja konservatiivien ehdokkaita, ja sai 27,5 % kaikista äänistä.
Poliittinen ura > 2006: valinta Respect-puolueen edustajaksi

Yaqoob valittiin 49,4 %:lla äänistä Birminghamin kaupunginvaltuuston Sparkbrookista vuoden 2006 paikallisvaaleissa. Hänet valittiin uudelleen virkaan toukokuussa 2010.
Poliittinen ura > Vuoden 2010 vaalit

Yaqoob osallistui vuonna 2010 parlamenttivaaleihin Respect-puolueen ehdokkaana Birmingham Hall Greenin vaalipiirissä ja tuli toiseksi työväenpuolueen Roger Godsiffin jälkeen.
Yaqoob sai 13,9 % äänistä, pääasiassa vakiintuneen työväenpuolueen edustajilta - työväenpuolueen ehdokas menetti 11,7 prosenttiyksikköä äänistä. Vihreä puolue oli jäsenten äänestyksen jälkeen luopunut ehdokkaastaan Yaqoobin puolesta. Vihreän puolueen johtaja Caroline Lucas ja Birmingham Selly Oakin eläkkeelle jäänyt kansanedustaja Lynne Jones kannattivat häntä.
Vuonna 2011 Yaqoob väitti saaneensa työväenpuolueen tarjoamana mahdollisuuden valita kahdesta "turvallisesta vaalipiiiristä", yhden Birminghamissa ja toisen Black Countryssa vuoden 2010 parlamenttivaalien alkaessa. Hän ilmoitti hylänneensä tarjouksen. Yaqoobista tuli Respect-puolueen johtaja, joten hänestä tuli ainoa parlamentaarisen poliittisen puolueen naispuolinen muslimijohtaja Britannian historiassa.
Poliittinen ura > Neuvoston seremonia vuonna 2011

Birminghamin kaupunginvaltuuston kokouksessa helmikuun 2011 alussa Yaqoob ja toinen Respect-puolueen neuvonantaja Mohammed Ishtiaq istuivat kädet ristissä ja kieltäytyivät osallistumasta suosionosoituksiin kokouksessa, jossa Britannian korkeimmin palkittu merijalkaväen sotilas ja Afganistanin veteraani korpraali Matthew Croucher oli vieraana. Tämä johti muiden valtuuston jäsenten laajaan kritiikkiin, mukaan lukien väitteisiin, että kyseessä oli epäkunnioittava teko. Yaqoop ja Ishtiaq väittivät protestoivansa poliitikkojen "väärää isänmaallisuutta" vastaan samalla kun puolustivat omaa historiaansa yksittäisten joukkojen tukemisessa.
Liberaalidemokraattisen puolueen neuvonantaja Martin Mullaney väitti jälkikäteen, että Yaqoob olisi taputtanut, jos 21. heinäkuuta epäonnistuneita pommittajia kunnioitettaisiin. Myöhemmin hän pyysi anteeksi tätä vöitettä.